laion/Wikipedia-Exotic huggingface dataset:
גביע אפריקה לאומות 1972

גביע אפריקה לאומות 1972 היה הטורניר השמיני של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בין ה־23 בפברואר ל־5 במרץ 1972 בקמרון. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. הרפובליקה של קונגו זכתה באליפות לראשונה בתולדותיה לאחר ניצחון על מאלי בגמר 3–2. המשחקים שוחקו ביאונדה. המשחקים שוחקו בדואלה. מידע מאתר RSSSF
אדואר פיליפ

אדואר פיליפ (בצרפתית: Édouard Philippe; נולד ב-28 בנובמבר 1970) הוא ראש עיריית לה האבר. כיהן כראש ממשלת צרפת. פיליפ, חבר הרפובליקנים, הוא מתון ונמצא במרכז שמקורב לאלן ז'ופה. בעברו גם היה חבר המפלגה הסוציאליסטית בשנות ה-90. פיליפ נולד ברואן שבצרפת, להורים שעסקו בהוראה וגדל בבית שמאלי פוליטית. לאחר שלוש שנות לימוד סיים תואר ראשון במכון למדע המדינה פריז ב-1992. לאחר מכן למד בבית הספר הלאומי למינהל (אנ') בשנים 1995–1997. בשנותיו במכון למדע המדינה תמך במישל רוקאר, שכיהן כראש ממשלת צרפת תחת הנשיא פרנסואה מיטראן, והושפע ממנו, וכן הזדהה עם מחנה תומכי רוקאר ועם המחנה הסוציאל-דמוקרטי במפלגה הסוציאליסטית הצרפתית. כשסיים את לימודיו בבית הספר הלאומי למינהל עבר לעבוד במועצת המדינה של צרפת. הוא שימש כראש עיריית לה האבר בשנים 2010–2017, וכן ייצג אזור בסן-מריטים באספה הלאומית עד יוני 2017, תפקידים מהם פרש לאחר מינויו לראש ממשלת צרפת. לאחר בחירתו של עמנואל מקרון לנשיאות, הוא מינה ב-15 במאי 2017 את פיליפ לראש ממשלת צרפת תחתיו. הוא ירש בתפקידו את ברנאר קזנב מהמפלגה הסוציאליסטית. פיליפ הוביל בהצלחה את מפלגתו של מקרון, קדימה!, לצד בריתה עם מפלגת מודם (MoDem) מהמרכז בראשותו של פרנסואה ביירו, לרוב מוחלט בבחירות לפרלמנט הצרפתי 2017, עם כ-350 מושבים. ביולי 2020 התפטר מתפקידו כראש ממשלת צרפת, עקב חילוקי דעות עם הנשיא מקרון, וזאת מספר ימים לאחר שניצח בבחירות לראשות העיר לה האבר. פיליפ נשוי ואב לשלושה. מדיה וקבצים בנושא אדואר פיליפ בוויקישיתוף אדואר פיליפ, ברשת החברתית פייסבוק אדואר פיליפ, ברשת החברתית אקס (טוויטר) ביוגרפיה, באתר הפרלמנט הלאומי "Le premier ministre Philippe prépare « un gouvernement rassembleur de compétences »". Le Monde. 15 במאי 2017. נבדק ב-15 במאי 2017. {{cite news}}: (עזרה) דרמה בצרפת: ראש הממשלה הודיע על התפטרותו, באתר N12, ‏3 ביולי 2020 ראש ממשלת צרפת נבחר לראשות העיר - והתפטר, באתר ynet, 4 ביולי 2020 ערך זה הוא קצרמר בנושא פוליטיקאים ובנושא צרפת. אתם מוזמנים לתרום לוויקיפדיה ולהרחיב אותו.
כיצד באים תינוקות לעולם

כיצד באים תינוקות לעולם הוא ספר ילדים חינוכי המתאר, בעזרת איורי נייר מפוסל, כיצד ילדים באים לעולם. הספר נועד לעזור להורים לענות על שאלות ילדים בנוגע למין ורבייה והיה פופולרי בישראל בשנות ה-70 וה-80 של המאה ה-20. הספר מתחיל בהסבר על תהליך ההפריה של פרחים. דבורת הדבש מביאה אבקנים שמפרים את הביצים בשחלת הפרח וכך נוצר זרע. בהמשך נוצרת אנלוגיה בין האבקנים והביצים של הצמח לזרעונים וביציות של תרנגולים ומוסבר כיצד נוצרים אפרוחים. בהמשך מתואר התהליך גם אצל כלבים ולבסוף אצל בני האדם. עדנה שומרון, אפשר למתן קנאת אחים לתינוק החדש, מעריב, 24 בנובמבר 1980 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כיצד באים תינוקות לעולם".
פרדיננדו, דוכס פארמה

פרדיננדו, דוכס פארמה (באיטלקית: Ferdinando di Borbone‏; 20 בינואר 1751 - 9 באוקטובר 1802), דוכס פארמה בין השנים 1765–1802. פרדיננדו נולד בפארמה ב-20 בינואר 1751, לפליפה, דוכס פארמה, ולואיז אליזבת, נסיכת צרפת, בתם של לואי החמישה עשר, מלך צרפת ומריה לשצ'ינסקה. בצעירותו היה פרדיננדו מועמד להתחתן עם מריה ביאטריצ'ה ד'אסטה, דוכסית מאסה, בתו של ארקולה השלישי ד'אסטה, דוכס מודנה, אולם ההצעה לא יצאה אל הפועל, משום שהיא התארסה בגיל צעיר ללאופולד, ארכידוכס אוסטריה, ולבסוף התחתנה עם אחיו הצעיר הארכידוכס פרדיננד, דוכס ברייזגאו. בשנת 1765 מת במפתיע אביו פליפה, דוכס פארמה, ופרדיננדו עלה לשלטון במקומו. ב-27 ביוני 1769 התחתן פרדיננדו על ידי שליח עם מריה אמליה, ארכידוכסית אוסטריה, בתם השמינית של פרנץ הראשון, קיסר האימפריה הרומית הקדושה ומריה תרזה, וב-19 ביולי נחגג טקס הנישואים בפארמה. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת בנו לודוביקו הראשון, מלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. ב-9 באוקטובר 1802 מת פרדיננדו בגיל 51, והועלו טענות שהורעל על ידי הצרפתים. בשנת 1769 התחתן פרדיננדו עם מריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה, ממנה היו לו 9 ילדים: קרולינה, נסיכת פארמה (1770–1804), התחתנה עם מקסימיליאן, נסיך הכתר של סקסוניה לודוביקו הראשון, מלך אטרוריה (1773–1803), התחתן עם מריה לואיסה, דוכסית לוקה מריה אנטוניה, נסיכת פארמה (1774–1841) קרלוטה מריה, נסיכת פארמה (1777–1812) פליפה, נסיך פארמה (1783–1786) אנטוניה לואיג'יה, נסיכת פארמה (1784) לואיג'יה מריה תרזה, נסיכת פארמה (1787–1789) בת מתה (1789) בן מת (1789) מדיה וקבצים בנושא פרדיננדו, דוכס פארמה בוויקישיתוף
וינרוט

האם התכוונתם ל... אברהם וינרוט – עורך דין ישראלי, אחיו של יעקב דב וינרוט – עורך דין, רואה חשבון וסופר ישראלי, בנו של יעקב יעקב וינרוט – עורך דין ישראלי, אחיו של אברהם חני וינרוט – סופרת ואמנית ישראלית, רעייתו של דב
גביע אפריקה לאומות 1974

גביע אפריקה לאומות 1974 היה הטורניר התשיעי של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך במצרים בין ה־1 ל-14 במרץ 1974. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. זאיר זכתה באליפות השנייה בתולדותיה לאחר שמשחק הגמר הראשון הסתיים ב 2–2 ובמשחק החוזר היא נצחה את זמביה 2–0. המשחקים שוחקו בקהיר ובאל מאללה. המשחקים שוחקו בדמנהור ובאלכסנדריה. מידע מאתר RSSSF
מריה אמליה, ארכידוכסית אוסטריה

מריה אמליה, ארכידוכסית אוסטריה (בגרמנית: Maria Amalia von Österreich; ‏26 בפברואר 1746 - 18 ביוני 1804) הייתה אשתו של פרדיננדו, דוכס פארמה, בתה השמינית של מריה תרזה, ואחותה של מארי אנטואנט. מריה אמליה נולדה ב-26 בפברואר 1746 בארמון הופבורג, וינה, בירת האימפריה ההבסבורגית, לפרנץ הראשון, קיסר האימפריה הרומית הקדושה ולמריה תרזה. מריה אמליה גדלה כבת יחידה, משום שלא הייתה לה אף אחות בגילה, והיו לה יחסים גרועים מאוד עם אמה. מריה אמליה הייתה מאוהבת בקרל אוגוסט, נסיך צווייבריקן, ואף רצתה להינשא לו, אולם אמה חיתנה אותה נגד רצונה לפרדיננדו, דוכס פארמה, ועל כך היא לא סלחה לה עד יום מותה. ב-27 ביוני 1769 התחתנה מריה אמליה בווינה על ידי שליח עם פרדיננדו, וב-19 ביולי נחגג טקס הנישואים בפארמה. עד מהרה השתלטה מריה אמליה על הממשל בדוכסות פארמה, החליפה ראשי ממשלה לפי רצונה, ודאגה שהדוכסות לא תהפוך למדינת בובות ספרדית, צרפתית או אוסטרית. יחסיה עם פרדיננדו לא היו אף פעם מוצלחים, אולם הייתה פופולרית מאוד בקרב האזרחים, עקב דאגתה לעניים. מריה אמליה הייתה בקשר טוב עם אחיותיה מריה קרולינה, מלכת נאפולי ומארי אנטואנט, מלכת צרפת, אולם כמעט ולא הייתה בקשר עם אמה. במאי 1796 פלשו כוחות צרפתיים לדוכסות, אולם על אף שנאתה העזה לצרפת, בעקבות הוצאת אחותה מארי אנטואנט להורג, הכריז פרדיננדו על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת בנו לודוביקו הראשון, מלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. ב-9 באוקטובר 1802 מת פרדיננדו בגיל 51, והועלו טענות שהורעל על ידי הצרפתים. בתחילה שלטה מריה אמליה בדוכסות כעוצרת, אולם ב-22 באוקטובר גורשה מהדוכסות. היא הורשתה להשתתף בהלוויית בעלה, ולאחר מכן עברה באישור אחיינה פרנץ השני, קיסר האימפריה הרומית הקדושה לטירת פראג עם שתים מבנותיה, שם התגוררה עד מותה ב-18 ביוני 1804. בשנת 1769 התחתנה מריה אמליה עם פרדיננדו, דוכס פארמה, ממנו נולדו לה 9 ילדים: קרולינה, נסיכת פארמה (1770–1804), התחתנה עם מקסימיליאן, נסיך הכתר של סקסוניה לודוביקו הראשון, מלך אטרוריה (1773–1803), התחתן עם מריה לואיסה, דוכסית לוקה מריה אנטוניה, נסיכת פארמה (1774–1841) קרלוטה מריה, נסיכת פארמה (1777–1812) פליפה, נסיך פארמה (1783–1786) אנטוניה לואיג'יה, נסיכת פארמה (1784) לואיג'יה מריה תרזה, נסיכת פארמה (1787–1789) בת מתה (1789) בן מת (1789) מדיה וקבצים בנושא מריה אמליה, ארכידוכסית אוסטריה בוויקישיתוף
פלימות' מודל 30U

פלימות' 30U (באנגלית: Plymouth Model 30U) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1930. סך הכול יוצרו 76,940 יחידות. סדאן קופה קבריולה קרייזלר פלימות' מודל Q פלימות' מודל PA פלימות' ניו-פיינר פלימות' דה לוקס פלימות' פלאזה פלימות' ואליאנט פלימות' רליאנט פלימות' מודל 30U ( 1930 Plymouth Model 30-U - Plymouth: The First Decade) פלימות' מודל 30U פלימות' מודל 30U, תמונות ומידע מדיה וקבצים בנושא פלימות' מודל 30U בוויקישיתוף פלימות' מודל 30U (4:01 דקות), יו-טיוב
G-14

G-14 היה גוף שייצג את קבוצות הכדורגל הבכירות אשר חברות באופ"א. הארגון קם בשנת 2000 והורכב מ-14 קבוצות, ובשנת 2002 הצטרפו 4 קבוצות נוספות למרות ששמו לא שונה. בשנת 2008 התפרק הארגון כחלק מהסכם עם ארגוני הכדורגל אופ"א ופיפ"א, והוחלף בהמשך על ידי ארגון המועדונים האירופיים אשר מייצג מעל ל-100 מועדונים. החברות במועדון היו קבוצות אשר זכו בכ-250 אליפויות בליגות המקומיות שלהן, וחלקו ביניהן 41 מ-51 זכיות בליגת האלופות עד אותה השנה. רק ב-3 משחקי גמר בליגת האלופות לא הופיעה אף אחת מהקבוצות (1970, 1979 ו-1980). G-14 טענו שעל ארגון פיפ"א לפצות את מועדוני הכדורגל אשר שחקניהן נפצעו במהלך משחקי נבחרות במסגרות פיפ"א השונות, על ידי כך שישלמו את משכורות השחקנים בתקופה בה הם לא יכולים להשתתף במשחקי הקבוצות. באפריל 2004 פנה הארגון לבית משפט בשווייץ במטרה לחקור את אופ"א על כך שהם מחויבים לפי חוקי הארגון לשלוח את שחקניהם למשחקי נבחרות ללא תשלום לקבוצות. נשיא פיפ"א ספ בלאטר סירב להיפגש עם הארגון במטרה לנהל משא ומתן על נושא זה. בספטמבר 2005 תבעו G-14 את פיפ"א בעקבות פציעת שחקן שרלרואה הבלגית, עבדלמג'ד אולמרס בנובמבר 2004 במהלך משחק נבחרת מרוקו בכדורגל, פציעה אשר גרמה לו להיעדר ממשחקי הקבוצה כ-8 חודשים. ב-15 בינואר 2008 הגיעו G-14 וארגון אופ"א להסכמה שפיפ"א ואופ"א יפצו את המועדונים עבור פציעות של שחקנים במהלך אימוני ומשחקי נבחרות, ובתמורה G-14 יתפרקו, ובמקומם יקום ארגון חדש אשר ייצג את כלל הקבוצות באירופה. איטליה אינטר מילאנו איטליה יובנטוס איטליה מילאן אנגליה ליברפול אנגליה מנצ'סטר יונייטד גרמניה באיירן מינכן גרמניה בורוסיה דורטמונד הולנד אייאקס הולנד פ.ס.וו. איינדהובן ספרד ברצלונה ספרד ריאל מדריד פורטוגל פורטו צרפת מרסיי צרפת פריז סן-ז'רמן אנגליה ארסנל גרמניה באייר לברקוזן ספרד ולנסיה צרפת ליון G14 to disband after compromise, באתר BBC, ‏15 בינואר 2008 (באנגלית)
עונת 1999/2000 בפרמייר ליג

עונת 1999/2000 הייתה העונה השמינית של פרמייר ליג שהיא הליגה האנגלית הבכירה בכדורגל. העונה החלה ב-7 באוגוסט 1999 והסתיימה ב-14 במאי 2000. הליגה הבכירה כללה 20 קבוצות. סנדרלנד, ברדפורד סיטי וווטפורד היו הקבוצות שעלו מפוטבול ליג. עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר. מנצ'סטר יונייטד זכתה באליפות בפעם ה-13 בתולדות המועדון. בסוף העונה לפוטבול ליג ירדו וימבלדון, שפילד וונסדי וווטפורד. במקומן לליגה הבכירה עלו צ'רלטון את'לטיק, מנצ'סטר סיטי ואיפסוויץ' טאון. קווין פיליפס מסנדרלנד כבש 30 שערים וזכה בתואר מלך השערים, וכם בתואר שחקן העונה בפרמייר ליג רוי קין ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית. רוי קין ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל. נתונים מפורטים מאתר rsssf נתונים מפורטים מאתר bdfutbol Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית)
לודוביקו הראשון, מלך אטרוריה

לודוביקו הראשון, מלך אטרוריה (באיטלקית: Ludovico I di Borbone-Parma‏; 5 ביולי 1773 - 27 במאי 1803), מלך אטרוריה בין השנים 1801–1803. לודוביקו נולד בפיאצ'נצה ב-5 ביולי 1773, לפרדיננדו, דוכס פארמה, ומריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה. בשנת 1778 נפל לודוביקו על שולחן שיש וחטף זעזוע מוח, מה שגרם לו לחלות באפילפסיה. ב-25 באוגוסט 1795 התחתן לודוביקו עם בת דודתו מריה לואיסה, נסיכת ספרד, בתם של קרלוס הרביעי, מלך ספרד ומריה לואיסה מפארמה, ממנה היו לו שני ילדים. במאי 1796 פלשו כוחות צרפתיים לדוכסות פארמה, אולם על אף שנאתה העזה של אמו מריה אמליה, ארכידוכסית אוסטריה לצרפת, בעקבות הוצאת אחותה מארי אנטואנט להורג, הכריז אביו פרדיננדו, דוכס פארמה על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת לודוביקו, שהוכתר למלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. בשנת 1802 נסעו לודוביקו ואשתו לספרד, להשתתף בחתונה הכפולה של פרננדו, נסיך אסטוריאס עם מריה כריסטינה, נסיכת נאפולי וסיציליה, ומריה איזבלה מספרד עם פרנצ'סקו, דוכס קלבריה. בחזרתם מספרד החמירה מחלת האפילפסיה של לודוביקו, וב-27 במאי 1803 הוא מת בפירנצה בגיל 30. לאחר מותו עלה לשלטון במקומו בנו לודוביקו השני, מלך אטרוריה, תוך שאשתו מריה לואיסה, דוכסית לוקה שולטת כעוצרת בשמו. ב-25 באוגוסט 1795 התחתן לודוביקו עם מריה לואיסה, דוכסית לוקה, בתם של קרלוס הרביעי, מלך ספרד ומריה לואיסה מפארמה, ממנה היו לו שני ילדים: קרלו השני, דוכס פארמה (1799–1883), התחתן עם מריה תרזה, נסיכת סבויה מריה לואיזה קרלוטה, נסיכת פארמה (1802–1857), התחתנה עם מקסימיליאן, נסיך הכתר של סקסוניה מדיה וקבצים בנושא לודוביקו הראשון, מלך אטרוריה בוויקישיתוף לודוביקו הראשון, מלך אטרוריה, באתר "Find a Grave" (באנגלית)
פלימות' מודל Q

פלימות' מודל Q (באנגלית: Plymouth Model Q) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1928. סך הכול יוצרו 66,097 יחידות. סדאן קופה קבריולה פלימות' מודל Q, סדאן, 4 דלתות פלימות' מודל Q, קופה, 1928 פלימות' מודל Q, קופה, 1928 פלימות' מודל Q, קבריולט, 1928 קרייזלר פלימות' מודל 30U פלימות' מודל PA פלימות' ניו-פיינר פלימות' דה לוקס פלימות' פלאזה פלימות' ואליאנט פלימות' רליאנט פלימות' מודל Q ( 1928 Plymouth Model Q Detailed Specifications) מדיה וקבצים בנושא פלימות' מודל Q בוויקישיתוף פלימות' מודל Q, סרטון באתר יוטיוב
חיפושית ראש-פנס

חיפושית ראש-פנס (שם מדעי: Pyrophorus nyctophanus) היא מין של חיפושיות מהסוג Pyrophorus שבמשפחת הנתוזיתיים, הקרובה לגחליליות המצויה בטבע באמריקה הדרומית ובמישורי הסראדו. זחלי חיפושיות אלה שוכנים בתוך האדמה או בחורים בתוך קני טרמיטים, הנפוצים באזורים אלה ויוצאים החוצה בקיץ. הזחלים של החיפושיות הם טורפים המפיצים אור בצבע ירוק זוהר מראשם ומקצה החזה שלהם וכך מפתים מיני טרף הנמשכים לאור - חרקים מעופפים שונים, למשל טרמיטים צעירים מכונפים, לעוף לעבר לסתותיהם הפעורות. לאחר שהזחלים ניזונים היטב הם מתגלמים והופכים לבוגרים. הבוגרים צמחוניים וניזונים מרקבובית וממוהל עצים, אך יכולים להשתמש בנהורנות זוהרת וכך גם הגלמים אצל בני שני הזוויגים. אלפי חיפושיות זוהרות גורמות לאזור כולו לזרוח בירוק בלילות בהירים. כמה משבטי הילידים נהגו לקחת זחלים של חיפושיות כאלה כדי למצוא את דרכם בשטח. חיפושית ראש-פנס, באתר NCBI (באנגלית) חיפושית ראש-פנס, באתר GBIF (באנגלית)
ארגון המועדונים האירופיים

ארגון המועדונים האירופיים (באנגלית: European Club Association, מוכר בקיצור כ-ECA) הוא גוף המייצג את מועדוני הכדורגל אשר חברים באופ"א והיחיד המוכר על ידי אופ"א כנציג המועדונים. הארגון הוקם ב-2008 במקום ארגון G-14 אשר ייצג מספר מועט של מועדונים ולא הוכר באופן רשמי על ידי אופ"א. הארגון קם במטרה להשפיע לטובת המועדונים בהחלטות השונות של אופ"א. לארגון יש שני נציגים בוועד המנהל של קונגרס אופ"א. ב-15 בינואר 2008 הגיעו G-14 וארגון אופ"א להסכמה שפיפ"א ואופ"א יפצו את המועדונים עבור פציעות של שחקנים במהלך אימוני ומשחקי נבחרות. בתמורה סוכם כי G-14 יפורק ובמקומו יקום ארגון חדש אשר ייצג את כלל המועדונים באירופה. קרל היינץ רומניגה כיהן כיושב ראש הארגון הראשון החל מהמפגש הראשון של הקבוצות במשרדים הראשיים של אופ"א ב-7 ביולי 2008 בניון שבשווייץ. בהקמת הארגון הוא החליף בנוסף ל-G-14 גם את פורום הקבוצות האירופאיות של אופ"א, אשר היינץ רומניגה היה יושב הראש שלו גם כן. הארגון מנוהל על ידי דירקטוריון המכיל 36 חברים שהם נציגי מועדונים החברים בארגון וחבריו נבחרים כל שנתיים. מתוך אלו נבחרים 12 אשר מרכיבים את הוועד המנהל של הארגון. יושב הראש הנוכחי הוא נאסר אל-ח'ליפי מפריז סן-ז'רמן. בבחירות בספטמבר 2020 נבחרה שרון תמם, מנכ"לית מכבי תל אביב לכהן בדירקטוריון עד 2022. בארגון קיימות 3 סוגי חברויות אשר להן השפעה שונה על הארגון. חברות מן המניין יכולות להציע מועמדים לגופי הארגון השונים ולדירקטוריון הארגון ומוזמנות לכל האירועים והוועדות. חברות נוספות בעלות אותן יכולות למעט להצעת מועמדים לדירקטוריון. חברות מקושרות מוזמנות כמשקיפות בלבד. ההחלטה על החברות בארגון, וסוג החברות שלהן, מתבצעת כל ארבע שנים, כאשר האחרונה הייתה ב-2023. חברות מן המניין - נקבעת לפי מיקום הליגה של המדינה בדירוג הליגות של אופ"א ולפי הטבלה הבאה: בנוסף, כל מועדון אשר זכה 5 פעמים או יותר בתחרויות אופ"א, הופיע לפחות 3 פעמים בשלבי הבתים בסבב הארבע שנתי הקודם, ו-40 קבוצות הנשים בעלות הדירוג הגבוהה ביותר באופ"א, יהיו חברות מן המניין. חברות נוספות - מועדון אשר היה בסבב הארבע שנתי הקודם כחבר מן המניין או חבר נוסף והופיע לפחות פעם אחת באחד מהסבבים של מפעלי אופ"א ב-4 השנים האחרונות, זכה לפחות פעם אחת בתחרויות אופ"א, הופיע בשלב הבתים בסבב הארבע שנתי הנוכחי, או הופיע לפחות פעמיים באחד מהסבבים של מפעלי אופ"א ב-4 השנים האחרונות. בנוסף, המועדונים המייסדים שאינם חברים מן המניין. חברות מקושרות - לא פורסמו תנאי החברות. 16 המועדונים שלהלן ייסדו את ה-ECA בשנת 2008: מועדונים מייסדים שאינם עומדים בקריטריונים של חבר מן המניין מתקבלים כחבר נוסף ללא צורך לעמוד בקריטריונים. מכבי תל אביב הפועל באר שבע מכבי חיפה בית"ר ירושלים מ.ס. קריית גת (כדורגל נשים) אס"א תל אביב (כדורגל נשים) בני יהודה תל אביב בני סכנין הפועל חדרה הפועל חיפה הפועל ירושלים הפועל פתח תקווה הפועל רעננה (כדורגל נשים) הפועל תל אביב מועדון הכדורגל רמת השרון (כדורגל נשים) מועדון ספורט אשדוד מכבי בני ריינה מכבי חדרה (כדורגל נשים) מכבי פתח תקווה אתר האינטרנט הרשמי של ארגון המועדונים האירופיים מטרת ארגון המועדונים האירופאי באתר הרשמי (באנגלית) G14 to disband after compromise, באתר BBC, ‏15 בינואר 2008 (באנגלית) חברות הארגון באתר הרשמי (באנגלית)
בית המדרש הגדול

בית המדרש הגדול (באנגלית: Beth Hamedrash Hagodol) הוא שמה ומקום משכנה של קהילה יהודית אורתודוקסית גדולה, שבמשך יותר מ-120 שנה התקיימה בבניינה ההיסטורי ברחוב נורפוק 60–64 בין הרחובות גרנד (אנ') וברום (אנ') בלואר איסט סייד של מנהטן, ניו יורק. קהילת בית המדרש הייתה הקהילה המזרח-אירופית הראשונה שנוסדה בניו יורק והקהילה הוותיקה ביותר של יהודי רוסיה בארצות הברית. הקהילה נוסדה ב-1852 בידי הרב אברהם יוסף אש כבית המדרש האורתודוקסי הראשון של יוצאי פולין ברחוב פרל פינת סנטר ומאוחר יותר ברחוב מאט מס. 83. בשנת 1859 התחוללה מחלוקת גדולה בקהילה והיא התפצלה. רוב חברי הקהילה המשיכו עם הרב ושינו את שם הקהילה לקהילת "בית המדרש הגדול", ואילו נשיא הקהילה עם מספר קטן של חברים פרשו והיוו את הגרעין להיווצרות "קהל עדת ישורון" שידועה יותר על שם משכנה בבית הכנסת ברחוב אלדרידג'. הרב הראשי הראשון והיחיד של ניו יורק, הרב יעקב יוסף, הנהיג את הקהילה משנת 1888 ועד 1902. אחריו הנהיג את הקהילה הרב שלום אלחנן יפה עד פטירתו ב-1923, ואחריו הרב בנימין פליישר. הרב אפרים אשרי, ניצול השואה, הנהיג אותה מ-1952 ועד פטירתו בספטמבר 2003, והיה הרב האחרון שהנהיג אותה בתקופת פעילות מלאה. בשנת 1885 רכשה הקהילה את מבנה הכנסייה הבפטיסטית של רחוב נורפוק שנבנה בסגנון התחייה הגותית ב-1850, והיה אחד מבתי הכנסת הגדולים בלואר איסט סייד. מ-1999 נכלל המבנה ברישום הלאומי של מקומות היסטוריים (אנ'). בסוף המאה ה-20 התדרדר מצבה הכלכלי של הקהילה ומנין חבריה, הקהילה לא הצליחה לשמר את הבניין שנפגע ממזג האוויר, והמבנה היה בסכנת התמוטטות. ב-2007 נסגר בית המדרש, והקהילה שמנתה רק כ-20 חברים קבועים עברה למשכן אחר יחד עם קהילה אחרת. השדולה לשימור הצביון היהודי ההיסטורי של הלואר איסט סייד ניסתה לגייס 4.5 מיליון דולר שנדרשו לשיקום ושימור המבנה, בתכנון להפוך אותו למרכז חינוכי. ב-14 במאי 2017, קצת אחרי השעה 19:00 פרצה שרפה גדולה משלושה מוקדים בבית המדרש, צוות של כ-150 כבאים ניסה לכבות את השרפה ולקראת חצות הושגה שליטה באש. בית המדרש נשרף כליל ורובו קרס. הקומה התחתית נותרה קבורה תחת הריסות בגובה של כחמישה מטר. משטרת ניו יורק חקרה חשד להצתה. פנים בית המדרש, 2005 מדיה וקבצים בנושא בית המדרש הגדול בוויקישיתוף יש"ן, תיאור דרשתו הראשונה של הרב יעקב יוסף בבית הכנסת, המליץ, 14 באוגוסט 1888 יהודה דוד אייזנשטיין, בית המדרש הגדול: תולדות הקהלה הראשונה של אחינו הרוסיים באמריקא, בתוך: אוצר זכרונותי, ניו יורק תר"צ (המאמר נדפס במקור ב'נר המערבי' בשנת תרנ"ה, 1895), באתר היברובוקס פרטים על הארכיטקטורה של המבנה באתר הארכיטקטורה של ניו יורק (באנגלית) דיווחים ותמונות בזמן אמת משריפת מבנה בית המדרש יענקי פרבר, ל"ג בעומר: בית כנסת עתיק במנהטן נשרף כליל, באתר בחדרי חרדים, 15 במאי 2017 ynet, ארה"ב: השרפה שהרסה בית כנסת במנהטן - נגרמה מהצתה, באתר ynet, 17 במאי 2017 בית המדרש הגדול (לידס, אנגליה), דף שער בספרייה הלאומית
נבזלין

האם התכוונתם ל... אירינה נבזלין – יזמת ישראלית לאוניד נבזלין – אוליגרך המתנגד לשלטון הרוסי ואיש עסקים ישראלי
עולת ראיה (סידור)

עולת ראיה הוא סידור תפילה המפורש בידי הרב קוק. הסידור נערך על ידי בנו של הרב קוק, הרב צבי יהודה הכהן קוק, ויוצא לאור על ידי מוסד הרב קוק בשני כרכים, כחלק מכתבי הראי"ה. הפירוש על הגדה של פסח המופיע בסידור יצא לאור גם בכרך נפרד. בפתח הסידור ישנן הקדמות בנושא חשיבות התפילה ופעולתה, המורכבות מפסקאות שונות שלוקטו מכתביו השונים של הרב קוק. הספר מכיל בחלקו כתבים שהוקדשו על ידי הרב קוק במיוחד לצורך כך, ובחלקו ליקוטים מכתביו השונים - בעיקר מספרו עין איה - הנוגעים לענייני התפילה. הסידור בנוסח אשכנז, כנוסח סידורו של הרב קוק בחייו. לפירוש נוספו הלכות בנושא תפילה אשר תומצתו על ידי הרב צבי יהודה קוק מהספר משנה ברורה. שמו של הספר, "עולת ראיה", נקרא בשם הקורבן שיש להביא כשעולים לבית המקדש בשלוש הרגלים. בשם זה מרמז הרב קוק על התפילה כתחליף לקורבנות מאז חרב בית המקדש, עניין הנלמד מהפסוק: "ונשלמה פרים שפתינו" (הושע י"ד, ג'). כמו כן, המילה "ראיה" מרמזת לשם המחבר: הרב אברהם יצחק הכהן. הרב צבי טאו, לאמונת עתנו - כרך ה, על עקידת יצחק על פי פירוש עולת ראיה, חוסן ישועות. הרב יהושע מגנס, תורת העולה - ביאור לסימני ליל הסדר בספר "עולת ראיה" של הרב קוק, ירושלים תשס"ו. מהדורה שנייה מורחבת תשע"ח. הרב יהושע מגנס, התפילה המתמדת - על ההקדמה לעולת ראיה. מכון מים חיים, ירושלים, תשע"ט. ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
חולד גדול-ראש

חולד גדול-ראש (שם מדעי: Tachyoryctes macrocephalus) הוא מין ממשפחת החולדיים שבסדרת המכרסמים החי רק בהרי באלה (אנ') שבאתיופיה. זהו מכרסם בגודל 300–1,000 גרם ובאורך 31 סנטימטרים. הוא בעל ראש גדול עם שיניים בולטות ועיניים מוגבהות המופנות קדימה. מכרסם זה חי במחילות מתחת לאדמה ומשתמש בכפותיו הגדולות כדי לחפור. הוא מצוי רק באזורי ערבות דשא הרריים בגובה של מעל 2,600 מטרים, באזור הגבוה ביותר באפריקה. הוא יכול להתרבות בקצב גבוה מאוד. טורפו העיקרי הוא זאב חבשי, מין כלב אנדמי הקרוב לזאב ונמצא בסכנת הכחדה. הזאב מצליח לארוב לחולדים בקרבת מאורתם. בשונה מחולדים אחרים הוא איננו מחפש את מזונו מתחת לאדמה ועסוק בחיפוש של עלים צעירים, עשבים ונצרים מעל הקרקע. מדיה וקבצים בנושא חולד גדול-ראש בוויקישיתוף חולד גדול-ראש, באתר ITIS (באנגלית) חולד גדול-ראש, באתר NCBI (באנגלית) חולד גדול-ראש, באתר Animal Diversity Web (באנגלית) חולד גדול-ראש, בבסיס הנתונים ARKive (באנגלית) חולד גדול-ראש, באתר האנציקלופדיה של החיים (באנגלית) חולד גדול-ראש, באתר GBIF (באנגלית) חולד גדול-ראש באתר הרשימה האדומה של IUCN
בוהדן בוטקו

בוהדן יבהנוביץ' בוטקו (באוקראינית: Богда́н Євге́нович Бутко́; נולד ב-13 בינואר 1991 בדונצק) הוא כדורגלן אוקראיני שמשחק בעמדות המגן בקבוצת צ'רנומורץ אודסה . בעבר שיחק בנבחרת אוקראינה. החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2008 קודם לקבוצה הבוגרת. בשורות הקבוצה הבוגרת של שחטאר שיחק בוטקו משחקים מעטים. הנהלת החברה השאילה אותו לקבוצות אחרות : עונה אחת הוא שיחק בווהלין לוצק, לאחר מכן שלוש עונות במדי איליצ'בץ מיראופול מהליגה האוקראינית הראשונה. בעונת 2015/2016 הוא הושאל לקבוצת אמקאר פרם מהליגה הרוסית. לקראת עונת 2016/2017 חזר לשורות שחטאר דונצק. בוטקו שיחק בכל שכבות הגיל של הנבחרות הלאומיות של אוקראינה. בנובמבר 2006 שיחק את משחקו הראשון בשורות נבחרת הנערים של אוקראינה. לאחר 21 משחקים במדי נבחרת הנערים עבר לנבחרת הנוער של אוקראינה. הוא שיחק בנבחרת הנוער במשך שנתיים. ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. במהלך האליפות נפצע במשחק השני בשלב הבתים ולא שותף במשחקים הבאים של הנבחרת בתחרות. מנבחרת הנוער המשיך בוטקו לנבחרת הצעירה. הוא שיחק 13 משחקים, הבקיע שער אחד. בנבחרת הלאומית של אוקראינה משחק בוטקו מאז ספטמבר 2011. משחקו הראשון במדי הנבחרת היה משחק ידידות מול אורוגוואי. בוטקו היה בסגל נבחרת אוקראינה ליורו 2012, אך לא שותף באף אחד מהמשחקים בטורניר. הוא זומן גם ליורו 2016 והשתתף רק באחד מתוך שלושת משחקי הנבחרת בתחרות. מקום ראשון באליפות אירופה בכדורגל עד גיל 19 אליפות אוקראינה (4) :2016/2017, 2017/2018, 2018/2019, 2019/2020 הגביע האוקראיני (3): 2016/2017, 2017/2018, 2018/2019 בוהדן בוטקו, ברשת החברתית אינסטגרם בוהדן בוטקו, באתר Transfermarkt בוהדן בוטקו, באתר Soccerway בוהדן בוטקו, באתר WorldFootball.net בוהדן בוטקו, באתר National Football Teams בוהדן בוטקו, באתר FootballDatabase.eu